หุ้นเช้าปิดบวก2.54จุด
ดัชนีเช้านี้ปิดที่ 1,378.36 จุด เพิ่มขึ้น 2.54 จุด หรือ 0.18 % มูลค่าการซื้อขาย 12,330.34 ล้านบาท
25 ธ.ค. 2555

ดัชนีเช้านี้ปิดที่ 1,378.36 จุด เพิ่มขึ้น 2.54 จุด หรือ 0.18 % มูลค่าการซื้อขาย 12,330.34 ล้านบาทตลอดช่วงเช้าที่ผ่านมาดัชนีเคลื่อนไหวในกรอบแคบเพียง 4-5 จุด แต่ก็สามารถยืนในแดนบวกได้ตลอด ซึ่ง บล.ดีบีเอส วิคเคอร์ส (ประเทศไทย) ระบุว่า ตลอดวันนี้ดัชนีน่าจะเคลื่อนไหวกรอบแคบ โดยยังต้องติดตามการแก้ไขปัญหาหน้าผาทางการคลังของสหรัฐเป็นหลัก ซึ่งมีกำหนดเส้นตายในวันที่ 1 ม.ค. 2556 แต่อย่างไรก็ตามนักวิเคราะห์ส่วนใหญ่คาดการณ์ไว้ว่าสหรัฐจะสามารถหลีกเลี่ยงภาวะนี้ไปได้ และภาวะเศรษฐกิจสหรัฐปีหน้าจะขยายตัวได้ต่อเนื่องขณะที่เศรษฐกิจไทยด้าน สศค.คาดว่าจะมีการปรับอัตราการขยายตัวของเศรษฐกิจไทยปี 2555 เพิ่มขึ้นเป็นมากกว่า 5.5 % เนื่องจากมีการบริโภคและการลงทุนภายในประเทศสูงมาก แต่อัตราการขยายตัวทางเศรษฐกิจปี 2556 อาจจะปรับลดลงเหลือไม่เกิน 5 % จากเดิม 5.2 % สำหรับกลยุทธ์การลงทุน คือ รอซื้อเมื่อดัชนีอ่อนตัวไม่ต่ำกว่า 1,363 จุด ซึ่งเป็นแนวรับสำคัญ เพราะหากดัชนีอ่อนตัวระดับนี้ พอร์ตที่มีเงินสดเหลือน้อยควรลดการลงทุนตาม เพราะมีโอกาสที่ดัชนีจะปรับฐานใหญ่ ขณะที่ให้แนวต้านที่ไว้ 1,380-1,390 จุดหลักทรัพย์ที่มีมูลค่าการซื้อขายสูงสุด 5 อันดับแรก คือ BTS มูลค่าการซื้อขาย 1,183 ล้านบาท ปิดที่ 7.05  บาท เพิ่มขึ้น 0.15 (+2.17%)WHA มูลค่าการซื้อขาย 556 ล้านบาท ปิดที่ 32.00  บาท เพิ่มขึ้น 0.75 (+2.40%)  INTUCH มูลค่าการซื้อขาย 397 ล้านบาท ปิดที่ 67.75  บาท เพิ่มขึ้น 0.50 (+0.74%)NMG มูลค่าการซื้อขาย 391 ล้านบาท ปิดที่ 1.93  บาท ลดลง 0.06 (-3.02%) TRUE มูลค่าการซื้อขาย 349 ล้านบาท ปิดที่  5.10  บาท เพิ่มขึ้น 0.14 (+2.82%)